
**MERIM DOLŽINO**

Odgovori na spodnja vprašanja. Odgovore zapiši v zvezek s kvadratki. Odgovarjaj v celih povedih. Pazi na veliko začetnico in končno ločilo.

1. Kaj je v vašem stanovanju najdaljše?

V našem stanovanju je najdaljše/i \_\_\_\_\_\_\_\_\_\_\_\_

1. ****Kaj je v vašem stanovanju najkrajše?
2. Kaj je v vašem stanovanju najvišje?
3. Kaj je v vašem stanovanju najnižje?
4. Kaj je v vašem stanovanju širše?
5. Kaj je v vašem stanovanju ožje?

Najprej **OCENI** koliko korakov, pedi, pesti, stopal… misliš, da je dolgo in

šele nato **IZMERI** s koraki, pedmi, pestmi,…

|  |  |  |  |  |
| --- | --- | --- | --- | --- |
|  | **OCENA** | | **MERITEV** | |
|  | 1. JAZ |  | 1. JAZ |  |
| dolžina dnevne sobe |  |  |  |  |
| širina jedilne mize |  |  |  |  |
| širina karo zvezka |  |  |  |  |
| Dolžina postelje |  |  |  |  |
| Višina stola |  |  |  |  |

* Ali sta dobila enak razultat? DA NE
* Zakaj? POJASNI.

NAVODILA STARŠEM

Pri tej nalogi bodo otroci vsaj na začetku potrebovali vašo pomoč, saj je to nova snov. Preden začnemo merit s standardno enoto (m, cm), bomo najprej poskusili z nestandardno enoto (pedi, stopala, dlani). Ugotovili bomo, da se meritve razlikujejo glede na to, kdo meritev izvaja in da tako merjenje ni učinkovito.

NAVODILA OTROKOM

V zvezek s kvadratki zapiši naslov **MERIM DOLŽINO** ter odgovori na zgornja vprašanja (6). Odgovarjaj v celih povedih. Pazi na veliko začetnico in končno ločilo.

Potem preriši spodnjo preglednico ter izmeri po navodilih. Prvo oceno/ meritev opraviš ti, za drugo oceno/meritev poprosi nekoga od tvojih (mamo, očeta, sestro, brata….) :

1. **Izmeri dolžino dnevne sobe s koraki** (najprej oceni, koliko korakov misliš, da je vaša dnevna soba dolga – to zapiši v tabelo pod **oceno**. Nato s koraki še izmeri, koliko je dolga vaša dnevna soba – to zapiši v tabelo pod **meritev**).
2. **Izmeri širino vaše jedilne mize s pedmi** (najprej oceni, koliko pedi misliš, da je vaša jedilna miza široka – to zapiši v tabelo pod oceno. Nato s pedmi, ki jo imaš na spodnji sliki še izmeri, koliko je vaša jedilna miza široka – to zapiši v tabelo pod meritev).
3. **Izmeri širino zvezka karo s prsti** (najprej oceni, koliko prstov misliš, da je tvoj zvezek karo širok – to zapiši v tabelo pod oceno. Nato s polaganjem prstov enega zraven drugega iz desne in leve roke, izmeri – to zapiši pod meritev).
4. **Izmeri dolžino tvoje postelje z laktmi** (roka od dlani do komolca) – (najprej oceni koliko lakti je tvoja postelja dolga in to zapiši pod oceno. Nato izmeri koliko lakti je dolga tvoja postelja in to zapiši pod meritev).
5. **Izmeri višino tvoje pisalne mize s pestmi** (najprej oceni, koliko pesti potrebuješ za višino tvoje mize in to zapiši v tabelo pod oceno. Nato še izmeri in zapiši dobljen rezultat pod meritev).

DOMAČA NALOGA - LIB2 - str. 53,

Ker boste merili doma, vpišete v prvo tabelo meritve pisalne mize (dolžino, širino in višino), v drugo tabelo pa meritve vhodnih vrat (višina, širina).